ก็แค่อารมณ์อยากทานกุ้งเผา ทำให้ต้องแวะเข้าไปชิม ร้านดูใหญ่โตน่านั่ง เอามุมแบบเป็นส่วนตัว หลังเล็กๆก็มีไม่ต้องยุ่งกับใคร

ผมนั่งตรงที่นั่งรวมนะ แต่มีผมแค่โต็ะเดียว สั่งยำวุ้นเส้นมา รสชาติใช้ได้ แซ่บดี แต่ไม่นาน ฝูงแมลงวันหัวเขียวตัวใหญ่ๆก็บินเข้ามาร่วมโต็ะ ต้องคอยนั่งปัดตลอด ถึงแม้จะมีพัดลมช่วย ก็ทำอะไรไม่ได้
กุ้งเผาจานใหญ่มาเสริฟ ต้องบอกว่าชอบที่กุ้งสดมาก แต่ที่ไม่ประทับใจก็คือ น้ำจิ้มที่ไม่อร่อยเอาเสียเลย ออกหวาน ไม่แซ่บ

พนักงานผู้หญิงคอยดูแลโต็ะผม เนื่องจากมีโต็ะเดียว เค้าก็ดีนะ แต่ช่วยเรื่องแมลงวันไม่ได้ เข้าใจนะเพราะเป็นธรรมชาติ
เนื่องจากน้ำจิ้มแย่มาก ผมเลยขอน้ำปลาพริกมาจิ้มแทน แต่สักพักก็รู้สึกเค็ม เลยบอกพนักงานให้บอกแม่ครัว ให้ตำพริกขี้หนูกับกระเทียม แล้วบีบมะนาวใส่มา ส่วนน้ำปลาผมมีแล้ว สักพักน้องกลับมาบอกว่าทำไม่ได้ พริกขี้หนูไม่มี???!! มันใช่เหรอ แล้วทำไมยำวุ้นเส้นยังมีทำได้

มันเป็นไรครับ.. คงไม่ไปอีกแล้วร้านนี้